पाएं अपने शहर की ताज़ा ख़बरें और फ्री ई-पेपरडाउनलोड करें
पर्यटन निगम के चेयरमैन एवं हलका विधायक रणधीर सिंह गोलन ने कहा है कि प्रदेश सरकार ऐतिहासिक धरोहरों को सहेजने के अलावा पर्यटन को भी बढ़ावा देने में लगी हुई है। गोलन ने उच्चाधिकारियों के साथ पूंडरीक तीर्थ का दौरा कर तीर्थ के विकास के लिए करवाए जा रहे कार्यों व सौंदर्यीकरण के लिए बनाए मैप की समीक्षा की।
उन्होंने बताया कि ऐतिहासिक व पूंडरी का दिल कहे जाने वाले पूंडरीक तीर्थ पर 25 करोड़ की राशि खर्च करके इस कायापलट करने के साथ-साथ इसे पर्यटन स्थल के रूप में विकसित किया जाएगा। उन्होंने बताया कि पूंडरीक तीर्थ पर लगने वाले विशाल मेले को भी तीर्थ की दशा सुधरने के बाद शुरू करवाया जाएगा। विधायक ने उम्मीद जताई कि तीर्थ पर जल्द ही काम शुरू हो जाएगा मौके पर एचटीसी चंडीगढ़ के एमडी नीरज चड्डा सहित अन्य विभागों के अधिकारियों के अलावा, नपा सचिव अशोक कुमार, नपा चेयरपर्सन प्रतिनिधि मोनू खुराना, पार्षद प्रतिनिधि मनदीप गोलन, पार्षद पवन सैनी, कृष्ण पाई गेट सहित कई शहरवासी मौजूद थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn